Lav et referat af nedenstående tekst:

Tekst:
Opførelsen af Kuwait International Airport i Kuwait City giver arbejdspladser i Aalborg. Det skriver Dagbladet Børsen. Det er den Aalborg-baserede støbeformproducent Adapa, der nyder godt af opførelsen af lufthavnen. De skal levere 80 støbemaskiner til lufthavnens loft. Og ordren er så stor, at den otte mand store virksomhed skal fordoble antallet af medarbejdere. - Det er en enorm mulighed for os. Vi har levet af, at denne ordre skulle komme i hus. Derfor har det været utroligt vigtigt for os, at få aftalen lukket med Limak, siger administrerende direktør Christian Raun til Dagbladet Børsen. Det er den tyrkiske totalentrepenør Limak, der har valgt den nordjyske virksomhed til at levere 40.000 betonpaneler til lufthavnens loft. En opgave til en værdi af 60 millioner kroner. Og den store ordre kommer forhåbentlig til at åbne flere døre for Adapa. - Ordren er interessant for os, fordi den virkelig åbner den region for os, siger Christian Raun. Udover at ansætte otte mere i Aalborg, ansætter Adapa også 2-3 medarbejder lokalt i regionen for at åbne en mellemøst-afdeling.

Referat:
Støbeformproducenten Adapa har landet en ordre til en lufthavn i Kuwait, der betyder store udvidelser i antallet af medarbejdere.